minunile 


Icoane! 


MAICA DOMNULUI 
„POTIRUL NESECAT” 


Acatistul Maicii Domnului 


ghei, aducând în dar la icoană inelele 
de nuntă şi o cruciuliță. 4 


11 ianuarie 200 


Pe data de 10 februarie 2002, în zi 
ua noilor mucenici şi mărturisitori a 
Rusiei, am venit de la Tula în peleri i 
la Serpuhov. După pelerinaj, am meri 
la locul arătării icoanei Maicii Dom: 
nului „Potirul nesecat”. Un grup s- 
oprit atunci înaintea uşilor clopotniţe 
din apropierea locului arătării minus 
nate a icoanei. În timpul cântărilor de 
slavă închinate Maicii Domnului, trei 
femei din grup şi o fetiță au simțit „O 
căldură neobişnuită în tălpi” — după 
cum s-au exprimat ele, ca şi cum ar fi 
stat pe jăratec. i 


Acatistul Maicii Domnului, 
pentru izbăvirea de patima 
beţiei, înaintea icoanei 
„Potirul nesecat”! 


Condacul 1 


Cinstitul tău chip, Stăpână de Dum- 
nezeu Născătoare, ne-a fost dăruit 
ca o izbăvire aleasă şi preaminunată, 
căci prin descoperirea lui ne slobozeş- 
te de neputinţele cele sufleteşti şi tru- 
peşti şi de întâmplările cele aducătoa- 
re de mâhnire. Pentru aceasta, laudă 
îţi aducem, Apărătoare preamilostivă. 
Tu dar, Stăpână, numită de noi „Poti- 
rul nesecat”, aplecându-te cu bunăvo- 

1 Sub forma dată, acatistul închinat icoanei 
Maicii Domnului „Potirul nesecat” circulă de 
mai mulţi ani în limba română. Reproducem și 
în ediţia cărţii de față acest acatist cu mici ajus- 


tări de traducere, după confruntarea textului cu 
originalul în limba rusă (n.tr.) 

ință spre suspinele şi strigătele noas-. 
tre cele izvorâte din inimă, dăruieşte. 
izbăvire celor ce suferă de patima be- 
ției, ca să-ți cântăm cu credință: Bucu-. 
ră-te, Stăpână, Potir nesecat, care ne. 
astâmperi setea cea duhovnicească! 


Icosul 1 


Oştirile cele îngereşti şi cetele drep-. 
ților te slăvesc pururea, Împărătea-. 
să de Dumnezeu Născătoare, mijlo j 
citoarea multpăcătosului neam creş-. 
tinesc, căruia, văzându-l cufundat în. 
nelegiuiri şi păcate, îi dăruieşti spre. 
mângâiere şi mântuire, milostivire 
prin osebitele tale icoane făcătoare de. 
minuni, care precum stelele cerul i 
pot fi văzute în tot pământul. Văzând. 
noi pe aceea dintre ele numită „Poti 
rul nesecat”, din adâncul sufletului 
chemăm aşa: 

Bucură-te, sălaşul Dumnezeirii 
neajuns; 

Bucură-te, mirarea cea neîncetată a, 
oamenilor; N 
„ Bucură-te, ceea ce prin mâhniri cu. 
reți păcatele noastre; “ 

Bucură-te, căci prin întristări tămă- 
duieşti neputințele noastre; 


102 


Acatistul Maicii Domnului 


Bucură-te, că ne trimiți de Sus mi- 
lostivire prin icoanele tale făcătoare 
de minuni; 

Bucură-te, căci prin descoperirea 
lor înveseleşti inimile noastre cele 
mâhnite; 

Bucură-te, împăcarea preaminuna- 
tă a oamenilor cu Dumnezeu; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 2-lea 


Văzând, Preasfântă Stăpână, întris- 
tarea inimii, chinurile duhovniceşti şi 
pocăința nemincinoasă a celor ce sunt 
supuşi patimii celei pierzătoare a be- 
ţiei, ai binevoit să arăţi oraşului celui 
plăcut lui Dumnezeu, Serpuhov, mi- 
lostivirea ta prin descoperirea icoanei 
tale celei preaminunate, „Potirul ne- 
secat”, pentru ca toţi cei ce cad la ea 
cu credință şi cu inimă smerită, do- 
bândind vindecare de cumplita lor 
boală, să Îi strige din adâncul inimilor 
lui Dumnezeu: Aliluia! 

Icosul al 2-lea 


Înţelegând prin întreita arătare în 
vis a Cuviosului Varlaam porunca de 
a merge în oraşul cel iubit de Dumne- 
zeu, Serpuhov, un oarecare om supus 
patimii beției a aflat acolo în mănăs- 
tire sfânta ta icoană, numită „Potirul 
nesecat”. Drept aceea, văzând atâta 
purtare de grijă pentru noi, păcătoşii, 
cu evlavie îți grăim unele ca acestea: 

Bucură-te, că prin oamenii cei evla- 
vioşi ne descoperi mărirea minunilor 
tale; 

Bucură-te, călăuză limpede văză- 
toare, care le arăţi unora ca aceştia ca- 
lea mântuirii; 

Bucură-te, îndrumătoarea noastră 
cea bună, care cu dragoste ne apropii 
de tine; | 


Bucură-te, căci ne îndemni la recu- 


noştință pentru binefacerile tale; 


Bucură-te, ceea ce preschimbi în- 


tristarea noastră în bucurie; 

Bucură-te, că ne înveseleşti cu nă- 
dejde neclintită; 

Bucură-te, căci nimiceşti patimile 
noastre cele pierzătoare; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


104 


Acatistul Maicii Domnului 


Condacul al 3-lea 


Puterea Celui Preaînalt şi harul Stă- 
pânei l-au întărit pe un oarecare om 
cuprins de patima beţiei atunci când, 
având picioarele slăbănogite, mergea 
în oraşul Serpuhov, împlinind astfel 
porunca Maicii Domnului vestită lui 
în vis de Cuviosul Varlaam, starețul 
mănăstirii de acolo; şi ajungând el în 
acest oraş, a aflat icoana Preacuratei 
care l-a vindecat îndată de suferin- 
ţa sa cea duhovnicească şi trupeas- 
că, plecându-l să-l strige din adâncul 
sufletului, cu mulțumire, lui Dumne- 
zeu: Aliluia! 


Icosul al 3-lea 


Având ca izvor pururea curgător 
Potirul cel nesecat al râurilor cereşti, 
nu numai credincioşii din Serpuhov, 
ci şi dreptslăvitorii creştini din alte 
oraşe şi locuri, care au venit către mi- 
nunatul tău chip, numit Potirul nese- 
cat, primind înaintea lui tămăduire, ți 
s-au închinat cu graiuri pline de recu- 
noştință cu unele ca acestea: 

Bucură-te, scăldătoare în care se 
află toate necazurile noastre; 

Bucură-te, potirul prin care primim | 


bucuria mântuirii; 


Bucură-te, ceea ce vindeci CA PM i 


ţele noastre duhovniceşti şi trupeşti; 


Bucură-te, că ne stingi patimile | 


prin puterea rugăciunilor tale; 


Bucură-te, că dai cele de folos celor 


care îţi cer ajutorul; 


Bucură-te, că dăruieşti tuturor da- 


ruri nenumărate; 


Bucură-te, că ne deschizi comoara A 


milostivirii; 


Bucură-te, că ai inima plină de milă . 


față de cei căzuți; 
Bucură-te, Stăpână, Potir nesecat, 


care ne astâmperi setea cea duhovni- 


cească! 


Condacul al 4-lea 


Vifor de gânduri necredincioa- 
se având întru sine, dar cu pocăință | 
sinceră venind la nespusa ta milosti= 
vire, cei cuprinşi de patima beției ca- 
pătă tămăduire şi, din adâncul inimii, 
spun Celui născut de tine, Mântuito- A 


rului nostru: Aliluia! 

Icosul al 4-lea 


Luând aminte Domnul la mâhni- 
rea cea adâncă, la jalea şi plânsul soți- 
ilor şi mamelor, copiilor şi rudelor ce- 
lor tulburaţi cu firea de patima beției, 
le-a dăruit, Stăpână, icoana ta prin ca- 
re toți cei care se apropie de ea capă- 
tă mângâiere duhovnicească şi-ţi gră- 
iesc cu lacrimi unele ca acestea: 

Bucură-te, mieluşeaua care ai năs- 
cut Mielul Cel care a ridicat păcatele 
lumii; 

Bucură-te, potir ce pentru noi te 
umpli de bucurie din Izvorul cel fără 
de moarte; 

Bucură-te, că eşti mângâierea ma- 
melor celor cuprinse de mâhnire; 

Bucură-te, nădejdea celor fără de 
nădejde; 

Bucură-te, apărătoarea plină dehar 
a celor ce vin la tine; 

Bucură-te, bucuria şi înveselirea 
celor necăjiţi; 

Bucură-te, ceea ce potoleşti patimi- 
le cele izvorâte din beţie; 

Bucură-te, că întinzi mâna celor ce 
au nevoie de ajutorul tău; 

Bucură-te, Stăpână, Potir nesecat, 
care ne astâmperi setea cea duhovni- 
cească! 

Condacul al 5-lea 


Ca pe o stea de la Dumnezeu pur- 
cezătoare ne-ai arătat nouă, o, Împă- 
răteasă a lumii, preacinstita ta icoană 
pe care, văzând-o, ne rugăm din ini- 
mă cu credinţă, grăindu-ţi: Născătoa- 
re de Dumnezeu, tămăduieşte beţia şi 
orice altă boală sufletească şi trupeas- 
că a celor aflați în suferință, iar pe cei 
credincioşi învață-i să-l aducă Celui 
Preaînalt cântarea de laudă: Aliluia! 


Icosul al 5-lea 


Văzând, Maică de Dumnezeu Năs- 
cătoare, minunile preaslăvite şi sem- 
nele uimitoare venite nu numai de 
la icoana ta cea descoperită în oraşul 
Serpuhov, ci şi de la cele zugrăvite în- 
tocmai cu această icoană, cădem la ele 
cu smerenie şi grăim: 

Bucură-te, grabnică mijlocitoare, 
ajutătoarea celor ce aleargă la tine cu 
sârguință; 

Bucură-te, ceea ce asculți cu bună- 
voință rugăciunile noastre; 

Bucură-te, ceea ce ai luminat ora- 
şul Serpuhov cu binecuvântarea ta; 

Bucură-te, că împrejurimile Mos- 
covei au arătat slava minunilor tale; 

Bucură-te, comoară nesecată de tă- 
măduiri pentru toți cei aflați în nevoi; 

Bucură-te, ocrotitoare atotputerni- 
că a celor ce lucrează pentru dobândi- 
rea trezviei; 

Bucură-te, bună ajutătoare a celor 
ce luptă împotriva lumii, a trupului, a 
diavolului şi împotriva patimii beției; 

Bucură-te, apărătoare grabnică a 
dreptcredincioşilor celor ce trăiesc în 
lume; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 6-lea 


Propovăduind, Născătoare de 
Dumnezeu, minunile săvârşite prin 
icoana ta cea numită „Potirul nese- 
cat”, te rugăm cu lacrimi: O, Preacu- 
rată, izbăveşte-ne pe noi toți de pati- 
ma băuturii celei fără de măsură, de 
căderea în păcat şi învaţă-ne înfrâna- 
rea pe noi, cei ce ne sârguim să-l cân- 
tăm lui Dumnezeu: Aliluia! 


Icosul al 6-lea 


Străluceşti de lumina slavei dum- 
nezeieşti, Fecioară, pruncă dumneze- 

iască, uitându-te cum Pruncul, Dum- 
nezeu Cel mai înainte de veci, Dom- 
nul nostru lisus Hristos stă ca într-un 
Potir nesecat, precum vedem zugră- 


vit în icoana „Potirul nesecat” care es- 


te menită ca, în chip tainic, să dăruias- 
că izbăvire de patima beţiei celor ce 
cu credinţă vin să se închine la aceas- 
ta. Astfel, cu lacrimi îți aducem aceste 
rostiri neîncetate: 

Bucură-te, cea de care se bucură şi pe 
care o prăznuieşte neamul omenesc; 

Bucură-te, că slava ta este una mai 
înaltă decât laudele cele pământeşti şi 
celor cereşti; 

Bucură-te, că prin chipul tainic 
al Fiului în potir ne descoperi taina 
dumnezeieştii Euharistii; 

Bucură-te, ceea ce ne arăţi în chip 


minunat Mielul Cel ce Se dă spre hrană 


pururea şi niciodată nu Se sfârşeşte; 
Bucură-te, potir al vieții şi al nemuri- 
rii, care ne duci la porțile vieții veşnice; 
Bucură-te, că adăpi sufletele noas- 
tre cele însetate din izvorul cel nestri- 
căcios al bucuriei; 
Bucură-te, căci în bunătatea ta ne- 


mărginită nu lepezi nici pe cei mai de - 


jos şi pe cei prigoniţi; 

Bucură-te, căci prin milostivirea ta 
îi răpeşti din groapa pieirii pe cei fără 
de nădejde; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 7-lea 


Vrând un oarecare om să-ți mulțu- 
mească, Stăpână, Maica lui Dumne- 
zeu, pentru vindecarea de patima be- 
ţiei, a împodobit icoana ta preaminu- 
nată ce se găseşte în oraşul Serpuhov, 
cântând din toată inima sa: Aliluia! 


Icosul al 7-lea 


Minune nouă vedem, Stăpână, 
prin sfânta ta icoană, căci un oareca- 
re om, cuprins de patima beţiei, robul 
lui Dumnezeu Ștefan, venind la mij- 
locirea ta cea de maică, s-a izbăvit de 
boala lui cea grea; pentru aceasta, cu 
mulțumire, ţi-a împodobit icoana cu 
daruri de mult preț şi, căzând la ea, 
cu lacrimi grăia unele ca acestea: 

Bucură-te, izvorul cel dătător de 
viaţă al vindecării; 

Bucură-te, potirul ceresc al daruri- 
lor dumnezeieşti; 

Bucură-te, râu de vindecare de-a 
pururea curgător; 

Bucură-te, mare care îneci toate pa- 
timile noastre; 

Bucură-te, ceea ce cu mâinile tale 
ridici pe cei ce cad zdrobiți de greuta- 
tea păcatului beției; 

Bucură-te, că primeşti darurile re- 
cunoştinţei; 

Bucură-te, că înveseleşti inimile ce- 
lor blagocestivi; 

Bucură-te, că împlineşti toate cere- 
rile noastre cele bune; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 8-lea 


Străin lucru şi cu anevoie de cre- 
zut le este tuturor celor necredincioşi 
să audă că la sfânta ta icoană „Poti- 
rul nesecat” se săvârşesc minuni şi tă- 
măduiri dumnezeieşti. Noi însă, bi- 
neştiind cuvântul tău ce l-ai rostit că- 
tre întâia icoană ce te înfățişa, anume 
că: „Harul Celui ce S-a născut din mi- 
ne şi al meu vor fi cu această icoană”, 

credem că şi din icoana numită „Po- 
tirul nesecat” izvorăşte harul tău. De 
aceea, plecându-ne cu evlavie, o săru- 
tăm, cântând lui Dumnezeu: Aliluia! 


Icosul al 8-lea 


Toată nădejdea lor în tine şi-o pun, 
Stăpână, cei ce suferă de patima be- 
ției. Pleacă-te spre neputinţele şi pa- 
timile noastre, căci cine ne va scoate 
pe noi, păcătoşii, din groapa pieirii, a 
sărăciei duhovniceşti şi trupeşti, fără 
numai tu, Stăpână? De aceea, plecân- 
du-ne genunchii în fața preacuratului 
tău chip, îţi grăim unele ca acestea: 

Bucură-te, ceea ce nu îţi întorci fața 
de la rugăciunile păcătoşilor; 

Bucură-te, căci trimiți ajutorul tău 
cel ceresc celor ce te cheamă pe tine; 

Bucură-te, ceea ce arăţi adâncimea 
milostivirii tale către toți păcătoşii; 

Bucură-te, ceea ce îi îmbărbătezi pe 
cei fără de nădejde și cu totul deznă- 
dăjduiți; 

Bucură-te, căci întinzi mână de aju- 
tor celor supuşi patimilor pricinuite 
de beţie; | 

Bucură-te, căci prin daruri pline 
de har îi mângâi pe cei ce suferă cu 
răbdare; 

Bucură-te, tămăduitoarea neputin- 
țelor noastre sufleteşti şi trupeşti; 

Bucură-te, că ne-ai învăţat să soco- 
tim întru nimic bucuriile cele deşarte 
ale acestei lumi; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 9-lea 


Toată firea cea îngerească se mi- 


nunează, Doamne, de lucrarea Ta cea 


plină de milostivire, căci dar de mare 
preț ai arătat păcătosului neam ome- 
nesc pe apărătoarea şi ajutătoarea 
preaputernică, ce se pleacă spre ne- 
putințele noastre şi ne slobozeşte de 
groaznica patimă a beţiei, învățând 
pe cei credincioşi să-l cânte lui Dum- 
nezeu: Aliluia! 


Icosul al 9-lea 


Ritorii cei înţelepţi nu ştiu, Stăpână, 
să laude după cuviinţă slăvita desco- 
perire a icoanei tale; iar noi, păcătoşii, 
cu buzele noastre întinate, cum vom 
putea să aducem apărătoarei noas- 
tre laude după cuviință? Însă, văzând 

nenumăratele minuni înfăptuite prin 
icoana ta, bucurându-ne cu duhul şi 
cu inima, îți grăim unele ca acestea: 

Bucură-te, ceea ce izvorăşti minuni 
de la sfântul tău chip; 

Bucură-te, că degrab ne izbăveşti 
de nenorociri şi de întristări; 

Bucură-te, că îi ruşinezi pe cei ce 
nu te primesc pe tine; 

Bucură-te, că îi păzeşti de orice rău 
pe cei cad la tine; 

Bucură-te, ceea ce cu blânda ta stră- 
lucire izgoneşti întunericul păcatului 
şi ceața patimilor noastre; 

Bucură-te, ceea ce umpli sufletele 
noastre de iubire pentru tine şi pen- 
tru Fiul tău; 


„- Bucură-te, că ne îndreptezi cu înțe- 


lepciune pe calea pocăinţei; 
Bucură-te, că ne eşti mijlocitoare 
osârdnică pentru răspunsul cel bun 
înaintea Dreptului Judecător; 
Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 10-lea 


Vrând să mântuieşti, o, Maică a lui 
Dumnezeu, mulțimea ce suferă de pa- 

tima beției, ne-ai dăruit icoana ta cea 
preaminunată pentru ca toți cei cu- 
prinşi de această patimă să poată ve- 
ni la chipul tău făcător de minuni şi, 
primind lecuire, cu umilință să-l cân- 


te lui Dumnezeu: Aliluia! 


Icosul al 10-lea 


Zid şi pavăză, o, Maică a lui Dum- 
nezeu, eşti celor ce suferă de boala be- 
ției şi tuturor celor ce vin la tine de- 
grabă şi cinstesc cu evlavie sfânta ta 
icoană, pe care ne-a dăruit-o Domnul 
Dătătorul bunătăților spre ajutor şi 
vindecare de patimile aducătoare de 
moarte, îndemnându-ne astfel să îţi 
cântăm unele ca acestea: 

Bucură-te, alinarea mâhnirilor noas- 
tre şi nădejdea celor deznădăjduiţi; 

Bucură-te, vindecarea suferințelor 
noastre sufleteşti şi trupeşti; 

Bucură-te, ceea ce prin curăţia ta 
cureți întinăciunea noastră; 

Bucură-te, că prin harul tău lumi- 
nezi nemernicia noastră; 

Bucură-te, ceea ce îmbraci în ne- 
stricăciune stricăciunea noastră cea 
trupească; 

Bucură-te, ceea ce prin mijlocirea 
ta ne întăreşti în rugăciune; 

Bucură-te, că întăreşti toată nepu- 
tința noastră; 

Bucură-te, că grabnic risipeşti no- 
rul patimilor ce ne înconjoară; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 11-lea 


Cântarea noastră, ce cu smerită 
dragoste şi cu osârdie o aducem ție, 
n-o trece cu vederea, Preacurată, şi 
nu-ţi întoarce faţa de la cei fără de nă- 
dejde ce pătimesc din pricina patimii 
beţiei, ci ajută-i pe ei şi pe noi să ne 
curățim de toată întinăciunea păcatu- 
lui, ca să putem cânta cu vrednicie şi 
cu dreptate lui Dumnezeu: Aliluia! 


Icosul al 11-lea 


Făclie dătătoare de lumină te ve- 


dem, Preasfântă Fecioară, căci sfântul 


tău chip izgoneşte cu razele harului 
tău ceața păcatelor şi ne îndrumă pe 
calea luminoasă a virtuții pe noi, cei ce 
cu credinţă îți grăim unele ca acestea: 
Bucură-te, căci prin acoperămân- 
tul tău ne izbăveşti de deşertăciunea 
acestei lumi prea afundată în păcat; 

Bucură-te, că ne ajuţi să alungăm 
tulburarea patimilor trupeşti; 

Bucură-te, ceea ce pui în inimile 
noastre gândurile cele bune; 

Bucură-te, că tu aduci lumină în 
cugetul cel întinat; 


Bucură-te, că îi izbăveşti pe cei cu 


prinşi de patima cea chinuitoare a 
beţiei; 

Bucură-te, că îi chemi pe aceştia la 
pocăință nefățarnică; 

Bucură-te, ceea ce îmbunezi sufle- 
tele celor înrăiți; 

Bucură-te, că mântuieşti pe cei ce 
te cheamă în ajutor şi slăvesc nume- 
le tău; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 12-lea 


Harul lui Dumnezeu care este dă- 
ruit prin icoana ta, „Potirul nesecat”, 
îi apropie de ea, Stăpână, pe toți cei 
întristați şi oropsiți: văduve, bătrâni şi 
mai ales pe cei cuprinşi de patima be- 
ției, care niciodată nu pleacă deşerți 
de la tine, Preacurată, de la Potirul 
nesecat al darurilor tale celor dumne- 

zeieşti, o, Preamilostivă; şi vindecare 
deplină primind de la chipul tău făcă- 
tor de minuni, Îi cântă cu mulțumire 
lui Dumnezeu: Aliluia! 


Icosul al 12-lea 


Cântând minunile şi marea ta mi- 
lostivire arătată celor cuprinşi de pa- 
tima beției, te rugăm, Stăpână, mân- 
tuieşte şi povățuieşte-ne pe cărarea 
cea dreaptă şi nu ne lăsa pe noi, cei ce 
căutăm ocrotirea ta şi îți grăim unele 
ca acestea: 

Bucură-te, ceea ce chemi pe toți la 
înfrânarea de la beţie; 

Bucură-te, că prin roua milostivirii 
tale îi slobozeşti pe aceştia de patima 
băuturii fără de măsură a vinului; 

Bucură-te, ceea ce eşti tămăduirea 
veşnică a celor ce suferă din pricina 
greului păcat al beţiei; 

Bucură-te, ajutătoare  grabnică 
a celor ce se chinuiesc din pricina 
patimilor; 

Bucură-te, îmbărbătarea cea prea- 
minunată a celor împuținați cu duhul; 

Bucură-te, bucuria cea de negrăit a 
celor buni la suflet; 

Bucură-te, smeritoarea celor trufaşi; 


119 


Acatistul Maicii Domnului 


Bucură-te, ceea ce ridici pe cei sme- 
riţi căutând mântuirea tuturor; 

Bucură-te, Stăpână, Potir nesecat, 
care ne astâmperi setea cea duhovni- 
cească! 


Condacul al 13-lea 


O, Preamilostivă Maică a Preadul- 
celui nostru Domn lisus Hristos, as- 
cultă această rugăciunea a noastră şi 
ne izbăveşte de toate nevoile cele su- 
fleteşti şi trupeşti, dar mai ales slobo- 
zeşte-i pe cei cuprinşi de patima beţi- 
ei, pe robii tăi (numele), ca să nu piară 
aceştia afundaţi întru rău, ci, mântuiți 
fiind prin tine, să-l aducă lui Dumne- 
zeu cântarea: Aliluia! 

(acest condac se rostește de trei ori, 
apoi din nou icosul 1 și condacul 1) 


Tropar 


Veniţi, dreptmăritorilor creştini, 
la dumnezeiescul şi minunatul chip 
al Preasfintei Născătoare de Dumne- 
zeu, care satură inimile celor credin- 
cioşi din Potirul nesecat al milostivirii 


sale şi arată minuni poporului celui: 


binecinstitor. Acestea văzând şi au- 

zind, cu duhul prăznuind, cu căldu- 
ră să strigăm: Stăpână preamilostivă, 
tămăduieşte neputințele şi patimile 
noastre, rugând pe Fiul tău, Hristos, 
Dumnezeul nostru, să mântuiască su- 
fletele noastre! 


Rugăciune către Maica Domnului 


Preamilostivă Stăpână! La acoperă- 
mântul tău alergăm acum: rugăciuni- 
le noastre nu le trece cu vederea, ci ne 
auzi cu milostivire pe noi — soții, copii 
şi mame -, şi vindecă-i pe frații şi pe 
surorile şi pe rudeniile noastre, pe toți 
cei care sunt stăpâniți de greaua pati- 
mă a beției, iar din această pricină cad 
de la maica lor, Biserica lui Hristos. 


XXX ] 


O, Milostivă Maică a lui Dumne- 
zeu! Atinge-te de inimile celor păti- 
mitori şi degrabă ridică-i din căderile 
păcătoase şi adu-i pe ei la înfrânarea 
cea mântuitoare. Roagă-L pe Fiul tău, 
pe Hristos Dumnezeul nostru, ca să 
ne ierte nouă greşelile noastre şi să nu 
abată milele Sale de la norodul Său, ci 
să ne întărească în trezvie şi curăție. 

Primeşte, Preasfântă Născătoare de 
Dumnezeu, rugăciunile maicilor care 
varsă lacrimi pentru copiii lor, ale so- 
țiilor care se tânguiesc pentru soții lor, 
ale copiilor sărmani care sunt părăsiți 
de cei rătăciţi, şi ale noastre, ale tutu- 
ror celor ce cădem la icoana ta, şi să 
ajungă această strigare a noastră, cu 
rugăciunile tale, la tronul Celui Prea- 
înalt. Acoperă-ne şi ne păzeşte de vâ- 
narea celui viclean şi de toate cursele 
vrăjmaşului, iar în ceasul cel cumplit 
al ieşirii noastre ajută-ne să trecem fă- 
ră poticnire prin vămile văzduhului 
şi, cu rugăciunile tale, ne izbăveşte de 
osânda cea veşnică, ca să ne acopere 
pe noi mila lui Dumnezeu, în veacul 
veacului. Amin! 

